Anna Pawlowna Pawlowa

D'Anna Pawlowna Pawlowa, op Russesch  respektiv , gebuer den 31. Januar 1881 zu Sankt Péitersbuerg als Anna Matwejewna Pawlowa, a gestuerwen den 23. Januar 1931 zu Den Haag, war eng russesch Dänzerin.

Scho mat 17 Joer ass d'Anna Pawlowa als Solodänzerin am keeserleche "Marginsky-Theater" opgetrueden. Mat 25 Joer krut si den Titel "Prima Ballerina Assoluta". Bei Geleeënheet vun dëser Éierung huet si fir d'éischt Kéier de "Schwan, deen am Gaang ass ze stierwen", no enger Musek vum Camille Saint-Saëns, gedanzt.

1907 huet d'Anna Pawlowa hir traditiounsgebonne Balletstrupp a Russland verlooss. Vun dunn un ass si wéi hire bekannte Partner Wazlaw Nischinski fir d'éischt mat dem Sergej Djagilew senge "Ballets russes" an duerno mat engem eegenen Ensembel duerch Europa, Amerika an Asie gereest. Der Anna Pawlowa hir grouss Stäerkt war hir grouss Disziplin an hir brillant Danztechnik, ouni hir individuell an expressiv Ausstralung ze vergiessen.
Gielercher

 Um Spaweck 

Kategorie:Russesch Dänzerinnen
Kategorie:Prima ballerina assoluta
Kategorie:Gebuer 1881
Kategorie:Gestuerwen 1931
Kategorie:Commandeur de l'Ordre des Palmes académiques